《戏郭功甫》
宋代·潘兴嗣

休恨古人不见我，犹喜江东独有君。
尽怪阿戎从幼异，人疑太白是前生。
云间鸾凤人间现，天上麒麟地上行。
诗律暮年谁可敌，笔头谈笑扫千兵。

作者简介：兴化军莆田人，居新建，字延之，号清逸居士。少孤，笃学，与王安石、曾巩、王回、袁陟俱友善。以荫授将作监主簿。调德化尉，以不愿俯仰上官，弃官归。筑室豫章城南，著书吟诗自娱。神宗熙宁初召为筠州推官，辞不就。卒年八十七。有文集及《诗话》。